03 Oktober 2020 05:00
1. Oranje Maandag
Maandag was Oranje Maandag. Op die vooraand van die Suid-Afrikaanse Rugbyunie (SARU) se vergadering om die Cheetahs uit die Pro14 te skop, is Volksblad se mashoof en voorblad oranje. Cheetah-ondersteuners "verf" die N1 en die stad oranje met 'n reuse-optog om hul stem teen dié besluit te laat hoor.
Die Cheetahs word, soos verwag is, onder die bus gegooi en uit die Pro14 geskop. Planne word gemaak om die span se pad vorentoe uit te stippel.
3. Valke slaan hard
Mangaung se uitgeskopte burgemeester, Olly Mlamleli, en 'n skatryk sakeman, Edwin Sodi, is onder die eerste ses mense wat deur die Valke vasgetrek word in die ondersoeke na beweerde staatskaping en korrupsie in die regering.
4. Nog inhegtenisnemings kom
Die Valke sê nog inhegtenisnemings kan verwag word in verband met verskeie beweerde korrupte projekte in die Vrystaat.
Zoetje Oosthuizen (65) en haar man, Hennie (68). Foto: Verskaf
Zoetje Oosthuizen, skrywer en hondeteler van Kuruman, se man vermoor haar na bewering ten aanskoue van 'n vriendin en die vriendin se kind.
6. Nuwe klubhuis
Die Dewetsdorp-gholfklub spog met 'n deftige, nuwe klubhuis nadat die vorige klubhuis in 2016 afgebrand het.
Die hartseer familie van Deon Mkwanazi het baie vrae nadat hy in die Robert Mangaliso Sobukwe-hospitaal in Kimberley doodgeskiet is.
8. Groot verlies
Kuruman se stadsaal word deur 'n brand in puin gelê.
9. Groot skade
Die bestuurder van 'n BMW hol weg en los die luierende motor net daar nadat hy in die oggendure deur 'n muur van 'n kruidenierswinkel in Heuwelsig, Bloemfontein, geploeg het.
10. Op die wêreldverhoog
'n Bloemfonteinse model en onderwyseres, Meghan Pearl Kurrama (29), is gekies om die land op die Mej. Planeet Internasionaal-kompetisie te verteenwoordig.
11. Trotse mense
Anena Burger gaan kuier by die gemeenskap van Gong Gong naby Barkly-Wes, en hoor van hul drome om hul identiteit te behou en hul kinders met tradisies en waardes groot te maak.
Cheréne Pienaar gesels met die Bloemfonteinse argitek Anton Roodt oor sy boek Weergalose meganika wat 'n opskudding in die letterkunde-wêreld veroorsaak.